Utzon Centret, der bliver Aalborgs nye center for arkitektur, design, kunst, kultur og forskellige arrangementer, åbner for offentligheden på torsdag klokken 10. Dagen inden, den 28. maj, er der officiel åbningsdag, hvor inviterede gæster og samarbejdspartnere og den australske ambassadør Sharyn Minahan. Der vil løbende komme nye udstillinger i Utzon Centret, men ved centrets åbning kan man opleve udstillingerne Utzons mesterværk: Sydney Operahus, Formations og Spidsgatteren & den levende Limfjord. Senere vil Aalborg Universitets sommereksperimentarium, Universitarium, også kunne opleves i centret. Idéen om et Utzon Center kommer fra Institut for Arkitektur og Design på Aalborg Universitet. De studerende får også glæde af de nye faciliteter som forelæsninger i auditoriet med udsigt over Limfjorden.

Referat:
Fra på torsdag kan du komme ind og se det nye Utzon Center på havnen i Aalborg.